OpenLLM-France/wikimedia huggingface dataset:
# Klangforum Wien

Klangforum Wien (euskaraz: «Soinuen foroa») Austriako ganbera orkestra ospetsua da. Haien egoitza Vienan dago, Konzerthaus aretoan. Haien espezialitate nagusia musika klasiko garaikidea da eta espezialitate horretan Austriako talde aintzindaria da.

## Historia

Beat Furrer musikagileak 1985ean sortu zuen. Taldeak ez du zuzendari ofizialik eta zuzendariarik gabe elkarrekin jotzen duten musikari bakarlari talde baten gisa aurkezten dira. Azken urtetan, dena dela, Sylvain Cambreling zuzendari frantziarrak zuzendari gonbidatu gisa lan egin du orkestrarekin. Taldeak Grazeko Musika eta Arte Eszenikoen Unibertsitatean Musika Garaikidearen Interpretazio Praktikaren Katedra koordinatzen du. Kairos Music zigiluarekin grabatzen dute.

## Errepertorioa

Tradizionalki egungo musikagile alemaniarren eta austriarren lanak interpretatu dituzte, besteak beste, Helmut Lachenmann, Wolfgang Rihm, Friedrich Cerha eta Hans Zender.

## Emanaldiak

Orkestrak Konzerthausen badu bere urteroko zikloa. Hortik aparte Europako musika-jaialdi ospetsuetan hartzen du parte: Wien Modern, Wiener Festwochen, Donaueschingen jaialdia, e.a.

## Erreferentziak

* ↑ https://radiokulturhaus.orf.at/artikel/220922/25-Jahre-Klangforum-Wien
* ↑ https://web.archive.org/web/20091014220317/http://www.kairos-music.com/Startseite/startFR.html

## Kanpo estekak

* (Alemanez):Orkestraren webgune ofiziala.
* Datuak: Q685249
# Klaprothita

Klaprothita mineral bat da.

## Ezaugarriak

Klaprothita elementu kimiko mineralaren formula kimikoa hau da: ${\ce {Na6(UO2)(SO4)4*4H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Klaprothite: Mineral information, data and localities.» www.mindat.org (Noiz kontsultatua: 12-05-2019).
# Klanxbüll

Klanxbüll Alemaniako udalerria da. Schleswig-Holstein estatuan dago, [[Nordfriesland (barrutia)|Nordfriesland]] barrutian. 2014an 939 biztanle zituen 10,63 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q522859
* Multimedia: Klanxbüll / Q522859
# Klara Asiskoa

Santa Klara Asiskoa (italieraz: Chiara d'Assisi), (Asis, 1194ko uztailaren 16a – 1253ko abuztuaren 11), jaiotza izenez Chiara Offreduccio, Italiako santu katolikoa eta klaratar moja ordenaren fundatzailea izan zen. San Frantzisko Asiskoaren eraginez, ezkontzari uko egin eta Porziuncola kaperara erretiratu zen, San Frantziskoren aurrean moja botoak eginik.
Inozentzio IV.a aita santuak Santa Klara Asiskoaren ordenaren araudia onartu zuen. Liturgia egutegi katolikoan abuztuaren 11n ospatzen da haren eguna.
Jarraitzaile asko izan zituen, horietarik lehena bere ahizpa gaztea, Aines, hau ere elizako santua. Familia noblekoak ziren Klara eta Aines, eta ahizpa nagusiak familia utzi eta erlijioaren bideari ekitea erabaki zuenean, Ainesek jarraitu egin zion, baina familiak nesken osaba Monaldo bidali zuen, ahizpak etxera itzultzeko. Monaldo ahizpak indarrez jotzen saiatu zen, haiek menderatzeko, baina mirariz bere besoak indarra galdu zuen. Zeinu horretan Jainkoaren nahia ikusi zuten harrapatzaileek, eta joaten utzi zieten ahizpei.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/09/24 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Lizarraga, Joakin, «Santa Klara Asiskoa» Sanduen bizitzak. klasikoak.armiarma.eus
* Datuak: Q191107
* Multimedia: Clare of Assisi / Q191107
# Kilometro-puntu

Kilometro-puntua, edo KP era laburtuan, errepide bateko puntu bat identifikatzeko erabiltzen den erreferentzia sistema da. Errepideko puntu bat hasiera puntu kontsideratuz, zero kilometro-puntua, beste guztietatik hartara dagoen distantzia adieraziz identifikatzen ditu puntu guztiak.
Errepidea hastean den puntua 0+000 KP izango litzateke eta hartatik 5 kilometro eta 220 metrotara dagoen puntua 5+220 KP.
Normalean distantzia guztiak errepidearen galtzada erdian definitutako ardatz batean kontatzen dira. Errepideak galtzada ezberdinak dituenean bi galtzaden artean dagoen ardatza definitzen da.
Ohikoena errepideetan erabiltzea bada ere, lineala den beste edozein garraiobide edo azpiegitura definitzeko ere erabiltzen da erreferentzia sistema hau.

## Kanpo estekak

* Datuak: Q2746735
# Kilometro kubiko

Kilometro kubiko bat milioi bat litroren baliokidea da bolumena luzera unitate kubikoetan emanda.
Kilometro kubiko bat neurtzen duen kutxa kubiko baten alde bakoitzak kilometro bat neurtzen du.
1 km$^3$ = 1000 m$^3$ = 1.000.000 litro

## Kanpo estekak

* Datuak: Q4243638
# Kilometroak

    Artikulu hau ikastolen aldeko jaialdiari buruzkoa da; luzera unitatea gaitzat duena beste hau da: «Kilometro»
Kilometroak, Gipuzkoako ikastolen jaia da. Urtero ospatzen da 1977az geroztik. Milaka eta milaka euskalzale biltzen dira urriko lehen igandean antolaketak prestatutako ibilbidea egin eta Gipuzkoako ikastolei bultzada emateko asmoz.

## Edizio guztiak

* 1977: Beasain-Lazkao (Goierri)
* 1978: Zubieta (Donostialdea)
* 1979: Azpeitia (Urola Erdia)
* 1980: Tolosa (Tolosaldea)
* 1981: Arrasate (Debagoiena)
* 1982: Hernani (Donostialdea)
* 1983: Donostia (Donostialdea)
* 1984: Errenteria (Oarsoaldea)
* 1985: Zumarraga-Urretxu-Legazpi (Urola Garaia)
* 1986: Deba (Debabarrena)
* 1987: Zarautz (Urola Kosta)
* 1988: Irun (Bidasoaldea)
* 1989: Oñati (Debagoiena)
* 1990: Andoain (Donostialdea)
* 1991: Bergara (Debagoiena)
* 1992: Oiartzun (Oarsoaldea)
* 1993: Ordizia (Goierri)
* 1994: Legazpi (Urola Garaia)
* 1995: Donostia (Donostialdea)
* 1996: Elgoibar (Debabarrena)
* 1997: Pasaia-Lezo (Oarsoaldea)
* 1998: Tolosaldea
* 1999: Errenteria (Oarsoaldea)
* 2000: Azpeitia (Urola Erdia)
* 2001: Beasain (Goierri)
* 2002: Zumarraga-Urretxu (Urola Garaia)
* 2003: Lazkao (Goierri)
* 2004: Orio-Zarautz (Urola Kosta)
* 2005: Leintz (Debagoiena)
* 2006: Oiartzun (Oarsoaldea)
* 2007: Bergara (Debagoiena)
* 2008: Irura (Tolosaldea)
* 2009: Donostia (Donostialdea)
* 2010: Lezo (Oarsoaldea)
* 2011: Azpeitia (Urola Erdia)
* 2012: Andoain (Donostialdea)
* 2013: Tolosa (Tolosaldea)
* 2014: Orio (Urola Kosta)
* 2015: Usurbil (Donostialdea)
* 2016: Bergara (Debagoiena)
* 2017: Oñati (Debagoiena)
* 2018: Urretxu-Zumarraga (Urola Garaia)
* 2019: Zarautz (Urola Kosta)
* 2020: Amasa-Villabona-Zizurkil (Tolosaldea)
* 2021: Ordizia-Beasain-Lazkao (Goierri)

## Eskualdeka

* Donostialdea: 8 edizio (Donostian 3, Andoainen 2, Hernanin 1, Usurbilen 1 eta Zubietan 1).
* Debagoiena: 7 edizio (Bergaran 3, Oñatin 2, Arrasaten 1 eta Leintzen 1).
* Oarsoaldea: 6 edizio (Errenterian 2, Oiartzunen 2, Lezon 1 eta Pasaia-Lezon 1).
* Goierri: 5 edizio (Beasainen, Ordizian, Lazkaon, Beasain-Lazkaon eta Ordizia-Beasain-Lazkaon, bana)
* Tolosaldea: 4 edizio (Tolosan 2, Iruran 1 eta Tolosaldean 1).
* Urola Garaia: 3 edizio (Zumarraga-Urretxu-Legazpin, Zumarraga-Urretxun eta Legazpin, bana).
* Urola Erdia: 3 edizio (Azpeitian).
* Urola Kosta: 3 edizio (Zarautzen, Orion eta Orio-Zarautzen, bana).
* Debabarrena: 2 edizio (Elgoibarren eta Deban, bana).
* Bidasoaldea: 1 edizio (Irunen).
(2017 arte 41 edizio kontuan hartuta).

## Kanpo estekak

* Kilometroaken webgune ofiziala
* Datuak: Q7721356
* Multimedia: Kilometroak / Q7721356
# Kilolitro

Kilolitro bat 1000 litroren baliokidea den bolumen unitatea da.
Hau da, kl 1 = 1000 litro da.
Bolumen unitateen balioa luzera unitateen kuboarekin ematen denean, kilolitro bat metro kubiko baten baliokidea da.

## Kanpo estekak

* Datuak: Q3972226
# Kilometro orduko

Kilometro orduko (askotan km/h laburduraz adierazia) abiadura unitate bat da. Nazioarteko Unitate Sisteman erabiltzen ez den arren, oso ezaguna da, eta zientzia arlotik kanpo gehien erabiltzen den abiadura unitatea da. Orobat, errepide trafikoan erabiltzen den unitatea da.
Euskaraz, unitatea beti km/h idatzi arren, hizkuntza naturalean bi modura erabiltzen da: 10 kilometro orduko edo orduko 10 kilometro. Aldiz, absolutiboa ez den kasuetan bigarren forma erabili behar da: orduko 10 kilometroko abiaduran zihoan.

## Konbertsioa

* 3'6 km/h ≡ 1 metro segundoko
* 1 km/h ≈ 0,277 78 m/s
* 1 km/h ≈ 0,621 37 mph ≈ 0,911 34 oin segundoko
* 1 Korapilo ≡ 1,852 km/h
* 1 milia orduko ≈ 1,61 km/h
* 1 km/h ≈ 0,621 milia orduko

## Erreferentziak

* ↑ «zati (zientziako unitateen irakurbidean) - Euskara Batuaren Eskuliburua» www.euskaltzaindia.eus (Noiz kontsultatua: 2022-09-08).
* ↑ «-ko atzizki banatzailea - Euskara Batuaren Eskuliburua» www.euskaltzaindia.eus (Noiz kontsultatua: 2022-09-08).

## Kanpo estekak

* Datuak: Q180154
* Multimedia: Kilometres per hour / Q180154
# Kilometro

    Artikulu hau luzera unitateari buruzkoa da; jaialdia gaitzat duena beste hau da: «Kilometroak»
Kilometroa luzera unitate bat da, 1.000 metro balio duena. km ikurrarekin idazten da, bukaerako punturik gabe: k letra xehez idazten da, kilo- aurrizkiaren laburdura baita.
    1 km = 1.000 m = 10$^3$ m

## Ikus, gainera

* Kilometroak

## Kanpo estekak

* Datuak: Q828224
# Kilometroak Bandera

Kilometroak Bandera Gipuzkoako ikastolen Kilometroak jaien laguntzarako antolaturiko estropadak dira.

## Kilometroak 1997: Pasaia-Lezo

Bi jardunaldi izan zituen Banderak eta uztailaren 30ean eta 31n jokatu zen. Lehenengoan Orio nagusitu zen, Traineruen Euskal Ligara sailkatzeko ere balio izan zuen erlojupekoan. Bigarren jardunaldian berriz Donibaneko Arraunlariak izan zen garailea. Bi jardunaldietako denborak batzean ordea Trintxerpe izan zen Banderaren irabazlea. Aipatu behar da elkarte batzuek uko egin ziotela bigarren jardunaldia jokatzeari, estropada kopuru handia argudiatuz, tartean lehenengo eguneko irabazlea izan zen Oriok.
Pasaiako taldeen kolaborazioa estua izan zen, lehenengo eguna San Pedrok antolatu zuen eta bigarrena Donibanekok. Urte hartan ez ziren San Pedroko eta Pasaiako Banderak jokatu.
| Postua | Taldea | Denbora |
| 1 | Trintxerpe | 40:53:47 |
| 2 | Donibaneko Arraunlariak | 41:01:02 |
| 3 | San Pedro | 41:05:94 |
| 4 | P. Donibane Koxtape | 41:15:00 |
| 5 | Mecos | 41:35:35 |
| 6 | Hondarribia | 41:36:14 |
| 7 | Zarautz | 42:26:10 |
| 8 | Zumaia | 42:29:65 |
| 9 | Santiagotarrak | 42:35:58 |
| 10 | Donostia Arraun Lagunak | 42:56:63 |
| 11 | Ur-Kirolak | 43:04:75 |
| 12 | Santoña-Santander | 43:06:27 |

## Kilometroak 2000: Azpeitia

Azpeitiako Kilometroetako estropada Zumaiako uretan jokatu zen Ekainaren 4ean. Bitxikeria bezala aipatu Mutriku Arraun Taldeak bere historian trainerua uretaratu zuen lehen estropada izan zela.
| Postua | Taldea | Denbora |
| 1 | Hondarribia | 16:03.17 |
| 2 | Trintxerpe | 16:08.89 |
| 3 | San Pedro | 16:09.36 |
| 4 | P. Donibane Koxtape | 16:20.49 |
| 5 | Santiagotarrak | 16:24.82 |
| 6 | Ur-Kirolak | 16:33.18 |
| 7 | Hernani | 16:45.54 |
| 8 | Zumaia B | 16:47.38 |
| 9 | Mutriku | 17:24.52 |

## Kanpo estekak

* Datuak: Q12261467
# King Abdullah Sports City

King Abdullah Sports City, euskaraz Abdullah Erregea Kirol Hiria, arabieraz: مدينة الملك عبدالله الرياضية‎, Saudi Arabiako Jidda hirian dagoen erabilera anitzeko kirol estadio bat da. 2014ean ireki zen eta 62.345 ikusleentzako edukiera du.

## Kanpo estekak

* Webgune ofiziala (Arabieraz) (Ingelesez)
* Datuak: Q6411211
* Multimedia: King Abdullah Sports City / Q6411211
# King's Quest V: Absence Makes the Heart Go Yonder!

King's Quest V: Absence Makes the Heart Go Yonder!, euskaraz: «Erregearen Bilaketa V: Urrunaldiak Bihotza Urrutirago Joan Dadin Ahalbideratzen du!», 1990eko azaroaren 9an Sierra Entertainment estatubatuar bideo-joko konpainiak merkaturatutako abentura grafiko bat izan zen. King's Quest saileko 5. abentura grafikoa da, gainontzekoak bezala hau ere Roberta Williams bideo-joko diseinatzaileak idatzi eta sortua izan zen.
King's Quest IV: The Perils of Rosella (1988) abentura grafikoaren ondorengoa da, era berean, King's Quest VI: Heir Today, Gone Tomorrow (1992) abentura grafikoak jarraitu zion.
VGA (256 kolore) grafikoak izan zituen saileko lehenbiziko abentura grafikoa izan zen, horrek garai hartarako sekulako grafiko eta irudi harrigarri eta ederrak izatea ahalbideratu zion, gainera orduan oraindik abentura grafiko gutxik eskeintzen zuten VGA bertsioa, horrek merkatuan salmenta handiak eman zizkion.

## Kanpo estekak

* King's Quest V. Mobygames.com (Ingelesez)
* Datuak: Q1618401
# King's Park (Glasgow)

King's Park, Eskoziako gaeleraz: Pàirc Rìgh eta Eskoziako gaeleraz: Keeng's Pairk, Eskoziako Glasgow hiriko barruti bat da, Clyde ibaiaren hegoaldean.

## Kanpo estekak

* Datuak: Q6411043
* Multimedia: King's Park, Glasgow / Q6411043
# King's Road

King's Road, Kings Road edo King's Road, Erresuma Batuko Londres hiriburuan dagoen kale bat da, Chealsea eta Fulham auzoen artean.
* Datuak: Q373302
* Multimedia: King's Road, Chelsea, London / Q373302
# King's Sutton

King's Sutton, Ingalaterrako erdialdean dagoen udalerri bat da, Northamptonshire konderrian.
2021ean 2.305 biztanle zituen.
* Datuak: Q6411116
* Multimedia: Kings Sutton / Q6411116
# King Arthur (filma)

King Arthur (euskaraz Arturo Erregea) 2004ko fantasia eta abentura filma da, Antoine Fuqua estatubatuar zinemagileak zuzendutakoa. Arturiar zikloan oinarritua dago, baina Artur erregea erromatar ofiziala zela dioen aldaeran murgiltzen da. Clive Owen, Keira Knightley, Ioan Gruffudd, Stephen Dillane, Stellan Skarsgård, Ray Winstone, Hugh Dancy, Til Schweiger eta Mads Mikkelsen aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Artorius Castus (Clive Owen) Britaniako probintzia laga eta Erromara bake eta egonkortasun bila itzuli nahi duen erromatar soldadua da. Baina Erromatar Inperioa desagertzear dagoenez Arturo eta mahai biribileko zaldun sarmatek (Lanzelot, Galahad, Bors, Tristan eta Gawain / Ioan Gruffudd, Hugh Dancy, Ray Winstone, Mads Mikkelsen eta Joel Edgerton) uhartea erasotu eta konkistatu nahi duten saxoi basatiei aurre egin beharko diete. Merlin eta Ginebraren (Stephen Dillane eta Keira Knightley) gidaritzapean Arturok historiaren norantza aldatzen saiatuko da.

## Aktoreak

* Clive Owen: Artur erregea/Artorius Castus
* Keira Knightley: Ginebra erregina
* Ioan Gruffudd: Lancelot
* Mads Mikkelsen: Tristan
* Joel Edgerton: Gawain
* Hugh Dancy: Galahad
* Ray Winstone: Bors
* Ray Stevenson: Dagonet
* Stephen Dillane: Merlin
* Stellan Skarsgård: Cerdic
* Til Schweiger: Cynric
* Sean Gilder: Jols
* Pat Kinevane: Horton
* Ivano Marescotti: Germanus artzapezpikua
* Ken Stott: Marius Honorius
* Lorenzo De Angelis: Alecto
* Graham McTavish: erromatar ofiziala

## Kanpo estekak

* King Arthur filmaren IMDBko fitxa irakurgai (Ingelesez)
* Datuak: Q337090
# King's Quest

King's Quest, euskaraz: «Erregearen Bilaketa», Sierra Entertainment estatubatuar bideo-joko konpainiaren abentura grafiko sail bat da. Roberta Williams bideo-joko diseinatzailea sortu eta idatzi du.
1980an Wizard and the Princess abentura grafikoarekin hasi zen.

## Saila

* King's Quest I: Quest for the Crown (1984)
* King's Quest II: Romancing the Throne (1985)
* King's Quest III: To Heir Is Human (1986)
* King's Quest IV: The Perils of Rosella (1988)
* King's Quest V: Absence Makes the Heart Go Yonder! (1990)
* King's Quest VI: Heir Today, Gone Tomorrow (1992)
* King's Quest VII: The Princeless Bride (1994)
* King's Quest VIII: The Mask of Eternity (1998)
* King's Quest (2015)

## Kanpo estekak

* Datuak: Q1161804
# King (Ipar Carolina)

King Ipar Carolinako hiri bat da. Forsyth konderrian kokatua dago. 2010ean 6.904 biztanle zituen, 15,12 kilometro koadrotan banatuta.

## Ikus, gainera

* Forsyth konderria

## Kanpo estekak

* Datuak: Q2029553
# King (Wisconsin)

King Ameriketako Estatu Batuetako erroldak esleitutako leku bat da. Waupaca konderrian dago, Wisconsin estatuan. 1.242 biztanle ditu, 6,018573 kilometro koadroko azaleran banatuta.

## Ikus, gainera

* Waupaca konderria

## Kanpo estekak

* Datuak: Q6411159
* Multimedia: King, Waupaca County, Wisconsin / Q6411159
# Koalak taldea

Koala taldea, baita Koala Anaiak ere, Euskal Herrian, bereziki Bilbo inguruan, aktiboa den gazte talde gatazkatsua da. Hau zen Ertzaintzak 2021ean detektatu zituzten hogeita bi taldeetako bat. Koala taldearen kasuan beste gazteei eraso bortitzak egiten zituzten. Kasu ezagunena 2021eko uztailaren 21ean gertatu zen; gau horretan larriki gazte bat zauritu zuten, Zornotzako Jurebigarria parkean.

## Zornotzako kasua

Hogei bat gaztek osatutako talde batek "sekulako jipoia" eman zion biktimari. Modu antolatuan jokatuz, Lemoako Alexander izeneko gaztea inguratu egin zuten inolako babesik gabe utzita, eta gehiago zirela baliatuz. Denek hartu zuten parte erasoan, "modu aktiboan", Ertzaintzaren hitzetan. Erasotzaileek objektu sendoak erabili zituzten, hala nola makilak eta botilak, biktima konorterik gabe lurrean botata utzi arte. Nolanahi ere, taldeak kolpeka jarraitu zuen, eta azkenean harean ondasunak ostu eta ihes egin zuen. Ondorengo orduetan, erasotzaileek gertakaria grabatu zutela eta sare sozialen bidez erasoaren irudiak zabaltzen ari zirela jakin zen. era berean, Ertzaintzak baieztatu egin du erasoan parte hartu zuten pertsona berberek gau hartan beste eraso batzuetan parte hartu zutela. Gutxienez beste lau gaztek erasoak eta lapurretak jasan zituzten.
Taldean inplikatutako gazte asko adin txikikoak dira. Ertzaintzak zortzi gazte atxilotu zituen eta haien adinak 15etatik 38 urte arte zihoazten.

## Gorlizko kasua

2021eko maiatzean ere, Ertzaintzak beste talde bateko zortzi kide atxilotu zituen, Gorlizko Pinudian adingabe bati egindako antzeko eraso baten harira. Biktima ospitalean artatu behar izan zuten.

## Erreferentziak

* ↑ https://www.eitb.eus/eu/albisteak/gizartea/osoa/8220308/zornotzako-jipoiagatik-atxilotutakoak-koala-anaiak-izeneko-talde-bortitz-bateko-kideak-dira/
* ↑ https://www.noticiasdealava.eus/actualidad/sociedad/2021/07/31/juez-envia-prision-ocho-hermanos/1116357.html

## Kanpo estekak

* Datuak: Q109771478
# Koalizio

Koalizioa sortzen da bi pertsona edo gehiago edo taldeak aldi baterako elkarrekin lan egiten dutenean helburu komun bat lortzeko. Terminoa espazio politiko edo ekonomikoetan boterearen eraketa adierazteko erabiltzen da gehien.

## Erreferentziak

* ↑ Coalition International Encyclopedia of the Social Sciences. Ed. William A. Darity, Jr. Vol. 1, 2nd ed. Detroit: Macmillan Reference USA, 2008. p. 586–587.
* ↑ «"Coalition." Merriam-Webster.com Dictionary» Merriam-Webster Dictionary.

## Kanpo estekak

* Datuak: Q124964
# Koalizio katoliko-foruzalea

Koalizio katoliko-foruzalea Espainiako 1931ko ekainaren 28ko hauteskunde konstituziogileetara aurkeztu ziren Hego Euskadiko alderdi eskuindar foruzaleen hautagaitzen izendapen orokorra izan zen. Behin Gorteak osatuta, Euskal Gutxiengoa parlamentu-taldea eratu zuten.
Honako ideologia-joera hauek osatzen zuten:
* Tradizionalismoaren adar biak: jaimistak, Jakue Borboi-Parmakoaren aldekoak, eta integristak.
* Alfontsotar erregezaleak, kargutik kendu berri zuten Alfontso XIII. erregearen aldekoak.
* Euzko Alderdi Jeltzalea (EAJ), hasiera batean koalizioan egon ez eta bere hautagaitza eduki arren, azkenean hauteskundeak baino zortzi egun lehenago atzera egin eta Koallizioan sartu zen erlijio-balioen alde. Kide integristak EAJ sartzearen aurka bozkatu zuen.
Hautagaitzek Bizkaian eta Gipuzkoan Euskal Herriarentzako Sortarauaren Aldeko hautagaitza izendapena jaso zuten, Nafarroa Garaian Koalizio Katoliko-Foruzalea eta Araban Hautagaitza Katoliko-foruzalea. Hauteskanpaina Eliza katolikoaren alde ardaztu zuten: gobernuak emandako gurtzeko askatasunari eta erlijio katolikoaren ikasbidea ikasplanetik at uzteari buruzko xedapenei gogo biziz eraso zieten. Horretaz gain, 1839ko Foruak Baieztatzeko Legeak eta 1841eko Nafarroako Lege Hitzartuak deuseztatutako foruak leheneratzea eskatzen zuten.

## Ikus, gainera

* Euskal Gutxiengoa
* Elkarte Tradizionalista
* Hego Euskal Herriko hauteskundeak Espainiako Bigarren Errepublikan
* Euskal Herriarentzako Sortaraua

## Kanpo-estekak

* Minoría Vasco-Navarra Auñamendi Eusko Entziklopedian
* Datuak: Q8347290
# Koana

Koana edo atzeko narisa sudur-hobien atzeko zulo edo irekigunea da. Giza anatomian, inbutu- edo infundibulu-formako hainbat barrunbe ere bada.

## Erreferentziak

* ↑ Euskalterm: [Hiztegi Terminologikoa] [1996]
* ↑ Euskalterm: [Otorrinolaringologia Hiztegia ] [2015]
* ↑ Euskalterm: [Hiztegi Terminologikoa] [1999]

## Kanpo estekak

* Datuak: Q860971
# Koalizioaren Gerrak

Koalizioaren Gerrak Frantzia Iraultzailea eta Lehen Inperioa geldiarazteko Europako zenbait boterek zuzendutako ahalegin militarrak izan ziren.
Guztira zazpi koalizio osatu zituzten:
* Lehen Koalizioa (1792-1797), Frantziako Iraultzan zehar gertatu zena;
* Bigarren Koalizioa (1798-1802) ;
* Hirugarren Koalizioa (1805), non Austerlitzeko gudua gertatu zen;
* Laugarren Koalizioa (1806-1807), non Jenako eta Friedlandeko guduak gertatu ziren;
* Bostgarren Koalizioa (1809), non Wagramgo gudua gertatu zen;
* Seigarren Koalizioa (1813-1814) non Leipzigeko, Bautzengo, Montmirailgo guduak gertatu ziren;
* Zazpigarren Koalizioa (1815) non Waterlooko gudua gertatu zen.

## Parte-hartzaileak

Koalizioen kideak :
| Kideak | Lehena (1792–97) | Bigarrena (1798–1802) | Hirugarrena (1803–06) | Laugarrena (1806–07) | Bostgarrena (1809) | Seigarrena (1812–14) | Zazpigarrena (1815) |
| Britainia Handiko Erresuma (1801 baino lehen) | Bai | Bai | | | | | |
| Britainia Handia eta Irlandako Erresuma Batua (1801 eta gero) | | Bai | Bai | Bai | Bai | Bai | Bai |
| Germaniako Erromatar Inperio Santua (1806 baino lehen) | Bai | Bai | Bai (until Dec 1805) | | | | |
| Austriar Inperioa (1804 eta gero) | | | Bai (1805) | | Bai | Bai | Bai |
| Prusiako Erresuma | Bai (1795 baino lehen) | | | Bai | | Bai | Bai |
| Sardiniako Erresuma | Bai (1796 baino lehen) | | | | | | Bai |
| Portugalgo Erresuma | Bai | Bai (until 1801) | | | Bai | Bai | Bai |
| Espainiar Inperioa | Bai | | | | Bai | Bai | Bai |
| Otomandar Inperioa | | Bai (1801 baino lehen) |
| Errusiar Inperioa | | Bai (1799 baino lehen) | Bai (1805) | Bai | | Bai | Bai |
| Toskanako Dukerri Handia (1801 baino lehen/1815 eta gero) | | Bai (1801 baino lehen) | | | | | Bai |
| Malta | | Bai (1798–1800) |
| Maltako Ordena Subiranoa | | Bai (1798) | | | | | |
| Napoliko Erresuma | Bai | Bai (1801 baino lehen) | Bai (1805 eta gero) |
| Siziliako Erresuma | | | Bai (1806 eta gero) | Bai | Bai | Bai | Bai |
| Zazpi Herbehere Batuen Errepublika (1795 baino lehen) | Bai (1795 baino lehen) | | | | | | |
| Herbeheree Batuko Printzerria (1813–15) | | | | | | Bai | |
| Herbehereetako Erresuma Batua (1815 eta gero) | | | | | | | Bai |
| Suedia | | | Bai (from 1805) | Bai | | Bai | Bai |
| Suitza | | | | | | | Bai |
| Legio Beltza (1809an osatuta) | | | | | Bai | Bai | Bai |
| Rhingo Konfederazioaren (1806–13) eta Germaniar Konfederazioaren (1815–66) kideak ||||||||
| Bavariako Erresuma (1806 eta gero) | | | | | | Bai (1813ko urria eta gero) | Bai |
| Württembergeko dukerria (1806 eta gero) | | | | | | Bai (1813ko urria eta gero) |
| Nassau (1806 eta gero) | | | | | | | Bai |
| Saxoniako Erresuma (1806 baino lehen) | | | | Bai (1806ko abendua baino lehen) | | Bai (1813ko urria eta gero) |
| Baden (1806 eta gero) | | | | | | Bai (1813ko urria eta gero) |
| Hannoverko Erresuma (1814 eta gero) | | | | | | | Bai |

## Kanpo estekak

* Datuak: Q15053704
* Multimedia: Napoleonic Wars / Q15053704
# Koaleszentzia

Koaleszentzia material bi edo gehiagoren artean batean batzeko ahalmena da. Adibidetzat jar daiteke merkurio tantek duten gaitasuna, ukitzearekin bakarrik tanta bakarra osatzeko aukera ematen dutenak. Ura eta olioa nahastekotan ere gertatzen da tanten eratze efektua, denborarekin berriro hasierako formara itzulita.

## Kanpo estekak

* Datuak: Q2141256